দেলোয়ার হোসেন বাদশা, চিরিরবন্দর প্রতিনিধি,চিলাহাটি ওয়েব : গণতন্ত্রের মানস কণ্যা প্রধানমন্ত্রী শেখ হাসিনার নেতৃত্বে বাংলাদেশের অপ্রতিরোধ্য অগ্রযাত্রা ও উন্নয়নের ধারা অব্যাহত রাখতে নৌকা মার্কায় ভোট দিয়ে আবারো জয়লাভ করতে হবে। প্রধানমন্ত্রীর সকল কর্মকান্ড গুলোকে বিদেশীরা অনেক সাধুবাদ জানিয়ে সমর্থন জানিয়েছেন। বাংলাদেশ আজ সারা বিশ্বের কাছে মাথা উচু করে দাঁড়িয়েছে। একটা রোল মডেলে হিসেবে পরিণত হয়েছে। সারাবিশ্ব এখন বাংলাদেশকে বিভিন্ন খাতে অনুসরন করে। গতাকাল ১৫ সেপ্টেম্বর শনিবার সকাল ১১ টায় চিরিরবন্দর সরকারি কলেজ মাঠে চিরিরবন্দর ডিগ্রি কলেজ জাতীয় করন করায় বিদ্যালয়ের পক্ষ হতে সংবর্ধনা অনুষ্ঠানে প্রধান অতিথির বক্তব্যে পররাষ্ট্রমন্ত্রী আবুল হাসান মাহমুদ আলী এমপি এসব কথা বলেন। তিনি বলেন, বিশ্বের সাথে তাল মিলিয়ে শিক্ষাব্যবস্থা আধুনিকায়ন করায় বাংলাদেশ এখন অনেক এগিয়ে। শিক্ষার হার ছেলেদের তুলনায় মেয়েদের বেশী। তবে নারীর ক্ষমতায়ন ও নারী শিক্ষার বৈপ্লবিক পরিবর্তনের পেছনে যিনি সারা বিশ্বে সমাদৃত তিনি হচ্ছেন বর্তমান সফল প্রধানমন্ত্রী শেখ হাসিনা। মন্ত্রী আরও বলেন ১০ বছর ক্ষমতায় থেকে বিএনপি জামাত দেশের উন্নয়ন কর্মকান্ড বাধাগ্রস্থ করে দেশকে অস্তিত্ব সংকটে ফেলেছিল। আওয়ামী লীগ সরকার ক্ষমতায় এসে দেশের দৃশ্যপট পাল্টে দিয়ে দেশকে মধ্যম আয়ের দেশে উন্নীত করেছে। বঙ্গবন্ধুর স্বপ্ন বাস্তবায়নে উন্নয়নের এই ধারাবাহিকতা বজায় রাখতে আগামী নির্বাচনে নৌকা প্রতীকে ভোট দিয়ে শেখ হাসিনার স্বপ্ন বাস্তবায়ন করতে সকলকে আহ্বান জানান। চিরিরবন্দর উপজেলা আওয়ামীগের সভাপতি আলহাজ্ব আইয়ুবুর রহমান শাহ্ এর সভাপতিত্বে সংবর্ধনা অনুষ্ঠানে অন্যান্যের মধ্যে বক্তব্য রাখেন দিনাজপুর মাধ্যমিক ও উচ্চ মাধ্যমিক শিক্ষা বোর্ডের চেয়ারম্যান মোঃ আবু বক্কর সিদ্দীক, উপজেলা আওয়ামীগের সাধারন সম্পাদক অধ্যক্ষ আহসানুল হক মুকুল, চিরিরবন্দর সরকারি মডেল পাইলট উচ্চ বিদ্যালয়ের কার্য্য নির্বাহী কমিটির সভাপতি মোঃ আজিম উদ্দীন সরকার গোলাপ, আব্দুলপুর ইউনিয়ন আওয়ামী লীগের সাধারণ সম্পাদক মোকলেছুর রহমান। এ সময় পররাষ্ট্রমন্ত্রীর সহধর্মীনি মিসেস শাহীন আলী, উপজেলা পরিষদ মহিলা ভাইস চেয়ারম্যান তরু বালা রায়, উপজেলা নির্বাহী কর্মকর্তা মোঃ গোলাম রব্বানী, উপজেলা মাধ্যমিক শিক্ষা অফিসার মোঃ মনজুরুল হক, উপজেলা শিক্ষা অফিসার এমজিএম সারোয়ার হোসেন, চিরিরবন্দর থানার অফিসার ইনচার্জ মোঃ হারেসুল ইসলাম, চিরিরবন্দর সরকারি মডেল পাইলট উচ্চ বিদ্যালয়ের ভারপ্রাপ্ত প্রধান শিক্ষক সুভাষ চন্দ্র রায়, আমেনা-বাকি রেসিডেন্সিয়াল মডেল স্কুলের অধ্যক্ষ মিজানুর রহমানসহ উপজেলা আওয়ামীলীগ ও এর অঙ্গসংগঠনের নেতাকর্মী চিরিরবন্দর সরকারি পাইলট উচ্চ বিদ্যালয়ের শিক্ষার্থীসহ বিভিন্ন বিদ্যালয়ের শিক্ষক শিক্ষিকা উপস্থিত ছিলেন। অনুষ্ঠানে স্বাগত বক্তব্য রাখেন চিরিরবন্দর সরকারি কলেজের ভারপ্রাপ্ত অধ্যক্ষ আখতারা বেগম। অনুষ্ঠানটি সঞ্চালন করেন প্রভাষক এমদাদুল হক ও সুষ্মিতা রায়। অনুষ্ঠান শেষে বিদ্যালয় শিক্ষার্থীদের অংশগ্রহনে মনোজ্ঞ সাংস্কৃতিক অনুষ্ঠান পরিবেশিত হয়।